चौ. विशंभर सिंह भारतीय बालिका इंटर कालेज का परिणाम शत प्रतिशत रहा। छात्राओं ने शानदार प्रदर्शन कर नाम रोशन किया है। हाईस्कूल परीक्षा में 115 छात्राओं ने हिस्सा लिया जिसमें छात्राओं में प्रथम स्थान प्राप्त किया। कुमारी प्रिंसी मिश्रा ने 526 अंक प्राप्त कर 88 प्रतिशत अंक प्राप्त किए हैं। कुमारी प्रिंसी मिश्रा ने सर्वोच्च स्थान प्राप्त किया। कुमारी श्रेष्ठा पांडेय ने 83 अंक प्राप्त कर विद्यालय का गौरव बढ़ाया। साधवी पांडेय और दिव्या सिंह ने 82 प्रतिशत अंक प्राप्त किए हैं जबकि कुमारी मीनाक्षी गौतम 81.3 प्रतिशत अंक प्राप्त कर अपना स्थान बनाया। बालिका इंटर कालेज की शानदार सफलता पर प्रधानाचार्य गीता चतुर्वेदी एवं प्रबंधक सर्वेश भूषण शर्मा ने उनके उज्ज्वल भविष्य की कामना की है। डा. अनुराधा त्रिपाठी मेमोरियल इंटर कालेज से आश्रिता त्रिपाठी ने 91.6 प्रतिशत, गोपाली त्रिपाठी ने 88.6 प्रतिशत अंक प्राप्त किए हैं। प्रबंधक नवीन त्रिपाठी ने बताया कि उनके विद्यालय का रिजल्ट शत प्रतिशत रहा है। बिधूना प्रतिनिधि के अनुसार पब्लिक इंटर कालेज में अदिति भदौरिया पुत्र सुरेंद्र सिंह भदौरिया ने 600 में 545 अंक प्राप्त कर 91.16 प्रतिशत, हेमंत प्रताप सिंह पुत्र शिव प्रताप सिंह ने 600 में 543 अंक प्राप्त कर 90.5 प्रतिशत, आशुतोष प्रताप सिंह पुत्र कृष्ण प्रताप सिंह ने 600 में 538 अंक पाकर 89.66 फीसदी अंक प्राप्त किए हैं। प्रबंधक प्रो. रचना सिंह ने छात्राओं को बधाई दी। कंचौसी प्रतिनिधि के अनुसार कस्बा स्थित सोनकली सुंदर सिंह इंटर कालेज कन्हू की नेहा यादव ने 83.4 प्रतिशत अंक पाकर विद्यालय का नाम रोशन किया है।